CELEX: 32021D0624
Language: hu
Date: 2021-04-12 00:00:00
Title: A Tanács (EU) 2021/624 határozata (2021. április 12.) az Európai Unió nevében az Európai Gazdasági Közösség, az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség közötti, az egységes árutovábbítási eljárásról szóló egyezménnyel létrehozott vegyes bizottságban az egyezmény I. és III. függelékének módosításai tekintetében képviselendő álláspontról

2021.4.16.   
               
               
                  HU
               
               
                  Az Európai Unió Hivatalos Lapja
               
               
                  L 131/168
               
            
         A TANÁCS (EU) 2021/624 HATÁROZATA
         (2021. április 12.)
         az Európai Unió nevében az Európai Gazdasági Közösség, az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség közötti, az egységes árutovábbítási eljárásról szóló egyezménnyel létrehozott vegyes bizottságban az egyezmény I. és III. függelékének módosításai tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Gazdasági Közösség, az Osztrák Köztársaság, a Finn Köztársaság, az Izlandi Köztársaság, a Norvég Köztársaság, a Svéd Köztársaság és a Svájci Államszövetség közötti, az egységes árutovábbítási eljárásról szóló egyezményt (1) (a továbbiakban: az egyezmény) 1987. május 20-án kötötték meg, és az 1988. január 1-jén lépett hatályba.
                  
               
                     (2)
                  
                  
                     Az egyezmény 15. cikke (3) bekezdésének a) pontja értelmében az egyezménnyel létrehozott vegyes bizottságnak határozat útján kell elfogadnia az egyezmény függelékeinek módosításait.
                  
               
                     (3)
                  
                  
                     A vegyes bizottságnak 2021 elején határozatot kell elfogadnia az egyezmény I. és III. függelékének módosításáról.
                  
               
                     (4)
                  
                  
                     Az (EU) 2015/2447 bizottsági végrehajtási rendeletnek (2) (a továbbiakban: a végrehajtási rendelet) a vámtartozás beszedésének átadása iránti megkeresésről szóló 311. cikkét módosította az (EU) 2019/1394 bizottsági végrehajtási rendelet (3). Ezért az egyezmény I. függelékének 50. cikkét, amely a végrehajtási rendelet 311. cikkét tükrözi, ennek megfelelően módosítani kell.
                  
               
                     (5)
                  
                  
                     A végrehajtási rendeletnek az uniós árutovábbítás esetén alkalmazandó üzletmenet-folytonossági eljárásról szóló 72-04. mellékletét az (EU) 2020/893 bizottsági végrehajtási rendelet (4) módosította. A papíralapú kezességi tanúsítványok és biztosítéknyújtás alóli mentességről szóló tanúsítványok érvényességét meghosszabbították az árutovábbítás esetén alkalmazandó üzletmenet-folytonossági eljárásban a nagyobb rugalmasság lehetővé tétele, valamint a vámhatóságoknál felmerülő alakiságok és költségek csökkentése érdekében. Ezért az egyezmény I. függelékének 79. cikkét és az egyezmény I. függeléke II. melléklete III. fejezetének 19.3. pontját, amelyek a végrehajtási rendelet 72-04. melléklete I. része III. fejezetének 19.3. pontját tükrözik, ennek megfelelően módosítani kell.
                  
               
                     (6)
                  
                  
                     Amikor az Uniós Vámkódex alkalmazása – Észak-Írország kivételével – az Egyesült Királyságra és az Egyesült Királyságban megszűnik, az Egyesült Királyság különálló szerződő félként csatlakozni fog az egyezményhez (5), és az Írországról/Észak-Írországról szóló jegyzőkönyv, amely szerves részét képezi a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásnak (6), alkalmazandó lesz. Az egyezmény hivatkozásokat tartalmaz az Európai Unió tagállamainak, az egységes árutovábbítási országok nevére és a vonatkozó országkódokra. Szükséges ezért módosítani az egyezmény III. függelékét annak feltüntetése érdekében, hogy az Egyesült Királyság egységes árutovábbítási ország, és hogy az Uniós Vámkódex – különösen a biztosítékra vonatkozó rendelkezések tekintetében – alkalmazandó Észak-Írországban.
                  
               
                     (7)
                  
                  
                     Helyénvaló meghatározni az Unió nevében a vegyes bizottságban az egyezmény I. és III. függelékének módosításai tekintetében képviselendő álláspontot, mivel az említett módosítások kötelező érvényűek lesz az Unióra nézve.
                  
               
                     (8)
                  
                  
                     Az Uniónak a vegyes bizottságban képviselendő álláspontja ezért a vegyes bizottság határozattervezetén kell, hogy alapuljon,
                  
               ELFOGADTA EZT A HATÁROZATOT:
         
            1. cikk
            Az Unió nevében a vegyes bizottságban annak 33. ülésén vagy valamely azt követő ülésén vagy írásbeli eljárás útján az egyezmény I. és III.függelékének módosításai tekintetében képviselendő álláspont a vegyes bizottság határozattervezetén (7) alapul.
            A vegyes bizottság határozattervezetének kisebb technikai változtatásairól az Uniónak a vegyes bizottságban részt vevő képviselői a Tanács további határozata nélkül is megállapodhatnak.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. április 12-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 226., 1987.8.13., 2. o.
         
         
            (2)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
         
            (3)  A Bizottság (EU) 2019/1394 végrehajtási rendelete (2019. szeptember 10.) az (EU) 2015/2447 végrehajtási rendeletnek az engedélyezett gazdálkodókra, a szabad forgalomba bocsátás felügyeletére és az Unió vámterületéről történő kiléptetésre vonatkozó egyes szabályok tekintetében történő módosításáról és helyesbítéséről (HL L 234., 2019.9.11., 1. o.).
         
            (4)  A Bizottság (EU) 893/2020 végrehajtási rendelete (2020. június 29.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló (EU) 2015/2447 végrehajtási rendelet módosításáról, (HL L 206., 2020.6.30., 8. o.).
         
            (5)  Az EU–CTC vegyes bizottság 1/2018 határozata (2018. december 4.) az Egyesült Királyságnak az egységes árutovábbítási eljárásról szóló egyezményhez való csatlakozásra történő felkéréséről [2018/1987] (HL L 317., 2018.12.14., 47. o.).
         
            (6)  HL L 29., 2020.1.31., 7. o.
         
         
            (7)  Lásd az ST 6126/21 dokumentumot ahttp://register.consilium.europa.eu weboldalon.